Komission tiedonanto - Otsonikerrosta heikentävistä aineista annetun Euroopan parlamentin ja neuvoston asetuksen (EY) EP-NEUV 3613/1/2000 mukainen ilmoitus käyttäjille, jotka vuonna 2001 käyttävät otsonikerrosta heikentäviä valvottavia aineita välttämättömiksi katsottuihin käyttötarkoituksiin Euroopan unionissa



Virallinen lehti nro C 224 , 05/08/2000 s. 0016 - 0021



Otsonikerrosta heikentävistä aineista annetun Euroopan parlamentin ja neuvoston asetuksen (EY) EP-NEUV 3613/1/2000 mukainen ilmoitus käyttäjille, jotka vuonna 2001 käyttävät otsonikerrosta heikentäviä valvottavia aineita välttämättömiksi katsottuihin käyttötarkoituksiin Euroopan unionissa (2000/C 224/05) Tämä ilmoitus koskee seuraavia aineita: - kloorifluorihiilivedyt (CFC-yhdisteet) 11, 12, 113, 114 ja 115 - muut täysin halogenoidut kloorifluorihiilivedyt - hiilitetrakloridi - halonit - 1,1,1-trikloorietaani - osittain halogenoidut bromifluorihiilivedyt. Tämä ilmoitus on osoitettu yrityksille, jotka aikovat 1. käyttää edellä mainittuja aineita Euroopan unionissa inhalaatiosumutteiden valmistukseen; 2. käyttää edellä mainittuja aineita sydän- ja verisuonikirurgian laitteiden valmistukseen; 3. hankkia edellä mainittuja aineita laboratorio- ja analyysitarkoituksiin suoraan valmistajalta tai tuomalla niitä unionin ulkopuolelta. Välttämättömiin käyttötarkoituksiin käytettäviä valvottavia aineita saa hankkia unionin valmistajilta ja niitä saa tarpeen vaatiessa tuoda unionin ulkopuolisilta toimittajilta. Niiden yritysten, jotka haluavat saada komission myöntämiä välttämättömiin käyttötarkoituksiin tarkoitettujen aineiden käyttölupia 1. tammikuuta 2001 ja 31. joulukuuta 2001 väliselle kahdentoista kuukauden ajanjaksolle, on haettava komissiolta näitä lupia tämän ilmoituksen liitteessä I (inhalaatiosumutteet) ja liitteessä II (laboratoriokäyttö) olevilla lomakkeilla. Montrealin pöytäkirjan osapuolten päätöksessä IV/25 otsonikerrosta heikentävistä aineista määrätään perusteista ja menettelystä, joiden mukaan määritellään "vältämättömät käyttötarkoitukset", joita varten kyseisiä aineita saa valmistaa ja joihin niitä saa käyttää vielä niiden asteittaisen käytöstä poistamisen jälkeen. Montrealin pöytäkirjan osapuolten päätöksen IV/25 mukaisesti otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) EP-NEUV 3613/1/2000(1) 3 ja 4 artiklassa edellytetään, että edellä mainituille välttämättömiin käyttötarkoituksiin tarkoitetuille valvottaville aineille asetetaan enimmäismäärät, jotka unionissa voidaan sallia vuonna 2001. Montrealin pöytäkirjan osapuolten päätöksellä XI/14 vahvistetaan sallitut tuotanto- ja kulutusmäärät, joilla tyydytetään välttämättömiin käyttötarkoituksiin tarkoitettujen CFC-yhdisteiden (inhalaattorisumutteiden valmistus astman ja kroonisten obstruktiivisten keuhkosairauksien hoitoon) ja CDC 113:n (sydän- ja verisuonileikkauksissa käytettävien materiaalien pinnoitus) tarve. Inhalaattorisumutteiden valmistukseen käytettävä osapuolten sallima määrä CFC-yhdisteitä 11, 12, 113 ja 114 on Euroopan unionissa 3 270 tonnia vuonna 2001. Osapuolten päätöksellä XI/15 sallittiin välttämättömään laboratoriokäyttöön tarkoitettujen aineiden tarvittava tuotanto ja kulutus siten, kuin ne vahvistetaan kuudennelle osapuolten kokoukselle laaditun kertomuksen liitteessä II annetuissa laboratoriokäytön erivapautta koskevissa ehdoissa(2). Montrealin pöytäkirjan osapuolten päätöksen VI/9 mukaisesti laboratoriokäyttöön tarkoitetun 1,1,1-trikoorietaanin pitoisuuden on oltava vähintään 99,0 prosenttia sekä CFC-yhdisteiden ja hiilitetrakloridin pitoisuuksien vähintään 99,5 prosenttia. Valvottavien aineiden määrät varataan edellä mainittuihin välttämättömiin käyttötarkoituksiin asetuksessa (EY) EP-NEUV 3613/1/2000 säädetyn seuraavan menettelyn mukaisesti: 1. Yritykset voivat hakea tämän ilmoituksen alussa lueteltujen aineiden käyttölupia välttämättömiin käyttötarkoituksiin eli inhalaattorisumutteiden valmistukseen ja laboratoriokäyttöön. Hakemuksiin tulee sisällyttää inhalaattorisumutteiden valmistuksen osalta tämän ilmoituksen liitteessä I vaaditut tiedot ja laboratoriokäytön osalta liitteessä II vaaditut tiedot. 2. Hakemukset on lähetettävä viimeistään 5. syyskuuta 2000 seuraavaan osoitteeseen: Mrs Marie-Jo De Block Ozone Layer Protection European Commission Directorate-General Environment Unit ENV.D.3 Rue de la Loi/Wetstraat 200 B - 1049 Bruxelles/Brussel . Lisätietoja voi pyytää kirjallisesti yllä mainitusta osoitteesta, faksilla numerosta (32-2) 296 95 54 tai sähköpostitse osoitteesta Marie-Jose.De-Block@cec.eu.int Hakemuksesta on lähetettävä kopio myös jäsenvaltion toimivaltaiselle viranomaiselle (ks. liite III). 3. Euroopan komissio käsittelee tässä ilmoituksessa mainitun ajanjakson aikana vastaanottamansa hakemukset otsonikerrosta heikentävistä aineista annetun asetuksen (EY) EP-NEUV 3613/1/2000 18 artiklassa säädettyä menettelyä noudattaen. 4. Euroopan unionissa valvottavien aineiden vuoden 2001 kiintiöt jaetaan edellä kuvatussa menettelyssä komission päätöksellä niille käyttäjille, jotka käyttävät aineita tarkoituksiin, joita varten valvottaville aineille on myönnetty lisää valmistus- ja tuontilupia 5. Komissio myöntää sen jälkeen näille käyttäjille luvat ja ilmoittaa niille käyttötarkoituksesta, johon lupa on myönnetty, aineesta, jota ne saavat käyttää, sekä kyseisen valvottavan aineen sallitusta määrästä. 6. Käyttäjät, joilla on välttämättömiin käyttötarkoituksiin tarkoitettujen valvottavien aineiden käyttölupa vuodelle 2001, voivat esittää käyttöluvan mukaiset toimituspyyntönsä valmistajille tai tarpeen vaatiessa hakea komissiolta tuontilupaa käyttöluvan mukaiselle määrälle. Sen jäsenvaltion toimivaltainen viranomainen, jossa kyseisen käyttöluvan saanut valvottava aine valmistetaan, voi antaa valmistajalle valmistusluvan. Asianomaisen jäsenvaltion toimivaltaisen viranomaisen on ennakolta ilmoitettava komissiolle tällaisista luvista. (1) Ei vielä julkaistu virallisessa lehdessä. (2) Kopio näistä ehdoista on saatavissa alla olevasta osoitteesta. LIITE I >PIC FILE= "C_2000224FI.001702.EPS"> >PIC FILE= "C_2000224FI.001801.EPS"> LIITE II >PIC FILE= "C_2000224FI.001902.EPS"> >PIC FILE= "C_2000224FI.002001.EPS"> ALLEGATO III//ANEXO III//ANEXO III//ANNEX III//ANNEXE III//ANHANG III//BIJLAGE III//BILAG III//BILAGA III//LIITE III//ΠΑΡΑΡΤΗΜΑ III ÖSTERREICH Mr Paul Krajnik Ministry of the Environment Chemical Department Stubenbastei 5 A - 1010 Wien BELGIQUE Mr Roland Marijnissen Ministère de la Santé Publique et de l'Environnement Département de l'Environnement 19, Boulevard Pacheco - bte 7 B - 1010 Brussels DANMARK Mrs Kirsten Doerge Miljøstyrelsen Strandgade 29 DK - 1401 Copenhagen K SUOMI/FINLAND Mrs Eliisa Irpola Finnish Environment Institute Kesäkatu 6 SF - 00121 Helsinki FRANCE Mrs Laurence Musset Ministère de l'Environnement DRPR/BSPC 20, Avenue de Ségur F - 75302 Paris 07 SP DEUTSCHLAND Mr Heinrich W. Kraus Federal Ministry for the Environment Dept. JG 115 Bernkasteler Straße 8 D - 53175 Bonn GREECE Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 11523 Athens IRELAND Ms Nuala McLoughlin Department of the Environment Environment International Custom House IRL - Dublin 1 ITALIA Mrs Giuliana Gasparrini Ministry of Environment Atmospheric Pollution Department Via Ferratella in Laterano, 33 I - 00184 Roma LUXEMBOURG Mr Theo Weber Administration de l'Environnement 1, Rue Bender L - 1229 Luxembourg PORTUGAL Ms Cristina Vaz Nunes Ministério do Ambiente Instituto de Meteorologia Rua C ao Aeroporto de Lisboa P - 1700 Lisboa ESPAÑA Mr Ángel Rascón Ministerio de Medio Ambiente D.G. de Calidad y Evaluación Ambiental Pza. San Juan de la Cruz s/n 4a Planta - Despacho 4.60 E - 28071 Madrid SVERIGE Ms Maria Ujfalusi Swedish Environmental Protection Agency Naturvårdsverket Blekholmsterassen 36 S - 106 48 Stockholm NEDERLAND Dr. Joop A. van Haasteren Ministry of Housing, Physical Planning and Environment Postbus 30945 Rihnstraat 8 2500 GX Den Haag Nederland UNITED KINGDOM Mrs Maria Nolan Department of the Environment, Transport and Regions Global Atmosphere Division 3rd floor - zone 3/C2 Ashdown House 123, Victoria Street SW1E 6DE London United Kingdom